Касцёл пастаянна дзякуе Богу за даручаны яму сакрамант Эўхарыстыі – духоўны спажытак і задатак вечнага жыцця. Усе чальцы Містычнага Цела Хрыста пакланяюцца самому Богу, прысутнаму ў Найсвяцейшым Сакраманце. Відавочным знакам эўхарыстычнага культу з’яўляецца станаўленне на калені ці паклон перад праўдзівым Целам і Крывёю Хрыста Пана як падчас літургічных цэлебрацый, так і па-за імі. Найбольшым ды найпаўнейшым фактам пакланення Богу ёсць цэлебрацыя Эўхарыстыі падчас ахвяры святой Імшы.